**Saistošo noteikumu Nr. “Grozījums 2023.gada 26.aprīļa saistošajos noteikumos Nr.7** **“Par licencēto makšķerēšanu un zemūdens medībām Lielupē Jelgavas novada administratīvajā teritorijā” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | 1. Zvejniecības likuma 10. panta piektā daļa nosaka, ka Pašvaldība izdod saistošos noteikumus par licencēto makšķerēšanu, licencēto vēžošanu vai licencētajām zemūdens medībām tās administratīvajā teritorijā esošajos ūdeņos, ja saskaņā ar normatīvajiem aktiem par licencēto makšķerēšanu, licencēto vēžošanu un licencētajām zemūdens medībām šajos ūdeņos paredzēta makšķerēšanas, vēžošanas vai zemūdens medību tiesību izmantošana ar īpašām atļaujām (licencēm). Ministru kabineta 2015.gada 22.decembra noteikumi Nr. 799 "Licencētās makšķerēšanas, vēžošanas un zemūdens medību kārtība" nosaka, ka ūdenstilpju licencētās makšķerēšanas nolikumu pašvaldība apstiprina kā saistošos noteikumus, kā arī nosaka, kādām ziņām jābūt ūdenstilpes licencētās makšķerēšanas nolikumā. 2. 2024. gada 26. aprīlī stājās spēkā Ministru kabineta 2024. gada 23. aprīļa noteikumi Nr. 253 "Grozījumi Ministru kabineta 2015. gada 22. decembra noteikumos Nr. 800 "Makšķerēšanas, vēžošanas un zemūdens medību noteikumi"", ar kuriem noteikts "Vienai personai atļauts lomā paturēt šādu sugu zivis, kuru attēls un latīniskais nosaukums norādīts šo noteikumu 1. pielikumā: 16.21. vimbas - septiņas." Ministru kabineta 2015.gada 22.decembra noteikumu Nr. 800 "Makšķerēšanas, vēžošanas un zemūdens medību noteikumi" (turpmāk - Noteikumi) 46. punktā paredzētas pašvaldības tiesības noteikt atšķirīgu makšķerēšanas, vēžošanas un zemūdens medību kārtību. 3. Lai veicinātu makšķerēšanas tūrisma un ekonomikas attīstību Jelgavas novada pašvaldībā, ievērojot Noteikumu 46. punktu, nepieciešams veikt grozījumus Jelgavas novada pašvaldības 2023.gada 26.aprīļa saistošo noteikumu Nr.7 “Par licencēto makšķerēšanu un zemūdens medībām Lielupē Jelgavas novada administratīvajā teritorijā" (turpmāk – Saistošie noteikumi), 10.4.apakšpunktā palielinot lomā paturamo vimbu skaitu no astoņām uz desmit. Nepieciešami arī attiecīgi grozījumi Nolikuma 1A, 1B, 1C un 1D pielikumos. 4. Pašvaldībai mainījusies licenču tirdzniecības adrese no Lielā iela 5/7 uz Pasta iela 37. Nolikuma 32.2. apakšpunktā un Nolikuma Pielikumos 1A, 1B, 1C, 1D, 2A, 2B, 2C un 2D veikti attiecīgi grozījumi. |
| 1. Fiskālā ietekme uz pašvaldības budžetu | Saistošo noteikumu projektam nav tiešas ietekmes uz pašvaldības budžetu.  Saistošo noteikumu īstenošana neietekmēs pašvaldībai pieejamos resursus, jo nav nepieciešama jaunu institūciju vai darba vietu izveide vai esošo institūciju kompetences paplašināšanu, lai nodrošinātu saistošo noteikumu izpildi. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme, ietekme uz vidi, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci - nav attiecināms. |
| 1. Ietekme uz administratīvajām procedūrām un to izmaksām | Saistošajiem noteikumiem nav ietekme uz administratīvajām procedūrām un to izmaksām. |
| 1. Ietekme uz pašvaldības funkcijām un cilvēkresursiem | Saistošie noteikumi nemaina jau esošās pašvaldības funkcijas. Saistošie noteikumi neparedz jebkādu ietekmi uz cilvēkresursiem. |
| 1. Informācija par izpildes nodrošināšanu | Saistošo noteikumu izpildes nodrošināšanai nav plānots veidot jaunas pašvaldības institūcijas, darbavietas vai paplašināt esošo institūciju kompetenci. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi neparedz papildu ierobežojumus privātpersonām, tādējādi nav nepieciešams veikt samērīguma pārbaudi. |
| 1. Izstrādes gaitā veiktās konsultācijas ar privātpersonām un institūcijām | Saistošo noteikumu projekts “Par licencēto makšķerēšanu un zemūdens medībām Lielupē Jelgavas novada administratīvajā teritorijā” publicēts pašvaldības oficiālajā tīmekļa vietnē sabiedrības viedokļa noskaidrošanai. Viedokļa izteikšanas termiņš tiek noteikts no 2025.gada xx aprīļa līdz 2025.gada xx. aprīlim.  Saskaņā ar Ministru kabineta 2015. gada 22. decembra noteikumiem Nr. 799 "Licencētās makšķerēšanas, vēžošanas un zemūdens medību kārtība" 10. punktu izstrādātie grozījumi tiks saskaņoti ar Zemkopības ministriju, valsts zinātnisko institūtu "Pārtikas drošības, dzīvnieku veselības un vides zinātnisko institūtu "BIOR"", Valsts vides dienestu un Dabas aizsardzības pārvaldi. |

Domes priekšsēdētāja pienākumu izpildītāja D.Tauriņa